CELEX: 52007PC0327
Language: ro
Date: 2007-06-14
Title: Propunere de regulament al Consiliului de modificare a Regulamentului (CE) nr. 817/2006 din 29 mai 2006 de reînnoire a măsurilor restrictive instituite împotriva Birmaniei/Myanmar şi de abrogare a Regulamentului (CE) nr. 798/2004

COMISIA COMUNITĂŢILOR EUROPENE

                                                  Bruxelles, 14.6.2007
                                                  COM(2007) 327 final

                                      Propunere de

                          REGULAMENT AL CONSILIULUI

     de modificare a Regulamentului (CE) nr. 817/2006 din 29 mai 2006 de reînnoire a
      măsurilor restrictive instituite împotriva Birmaniei/Myanmar şi de abrogare a
                             Regulamentului (CE) nr. 798/2004

                                 (prezentată de Comisie)

RO                                                                                     RO
 ---pagebreak---                                     EXPUNERE DE MOTIVE

     (1)   Regulamentul (CE) nr. 817/2006 din 29 mai 2006 se referă la punerea în aplicare a
           măsurilor restrictive instituite împotriva Birmaniei/Myanmar.

     (2)   Ca urmare a recentelor discuţii între statele membre, s-a convenit ca textele relevante
           să includă o anexă cu site-urile naţionale care indică autorităţile competente,
           înlocuindu-se practica anterioară a includerii unei liste cu autorităţi naţionale
           competente. Această abordare a fost deja folosită de către Consiliu în Regulamentul
           (CE) nr. 329/2007 al Consiliului şi în Regulamentul (CE) nr. 423/2007 al Consiliului.

     (3)   Comisia consideră că este necesar să prezinte o propunere de modificare a
           Regulamentului (CE) nr. 817/2006 al Consiliului în acest scop.

RO                                                2                                                  RO
 ---pagebreak---                                                     Propunere de

                                     REGULAMENT AL CONSILIULUI

           de modificare a Regulamentului (CE) nr. 817/2006 din 29 mai 2006 de reînnoire a
            măsurilor restrictive instituite împotriva Birmaniei/Myanmar şi de abrogare a
                                   Regulamentului (CE) nr. 798/2004

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolele 60 şi 301,

     având în vedere Poziţia comună 2006/318/PESC a Consiliului din 27 aprilie 2006 de reînnoire
     a măsurilor restrictive împotriva Birmaniei/Myanmar1,

     având în vedere propunerea Comisiei,

     întrucât:

     (1)      Este necesar să se modifice Regulamentul (CE) nr. 817/2006 al Consiliului pentru a
              prevedea dispoziţii similare celor ale Regulamentului (CE) nr. 329/2007 al
              Consiliului2 şi ale Regulamentului (CE) nr. 423/2007 al Consiliului3 cu privire la
              schimburile de informaţii între statele membre, precum şi o anexă care mai degrabă să
              enumere site-urile naţionale care indică autorităţile competente decât să conţină o listă
              cu autorităţile competente,

     ADOPTĂ PREZENTUL REGULAMENT:

                                                      Articolul 1

     Regulamentul (CE) nr. 817/2006 se modifică după cum urmează:

     (a)         La articolul 4 alineatul (1), paragraful introductiv se înlocuieşte cu următorul text:

                 „(1) Prin derogare de la articolele 2 şi 3, autorităţile competente indicate în site-
                 urile enumerate în anexa II pot autoriza, în condiţiile pe care le consideră
                 corespunzătoare:”

     (b)         La articolul 7 alineatul (1), paragraful introductiv se înlocuieşte cu următorul text:

     1
              JO L 116, 29.4.2006, p. 77. Poziţie comună, astfel cum a fost modificată ultima dată prin Poziţia
              comună 2007/248/PESC a Consiliului (JO L 107, 25.4.2007, p. 8).
     2
              Regulamentul (CE) nr. 329/2007 al Consiliului din 27 martie 2007 privind măsuri restrictive împotriva
              Republicii Populare Democrate Coreene (JO L 88, 29.3.2007, p. 1).
     3
              Regulamentul (CE) nr. 423/2007 al Consiliului din 19 aprilie 2007 privind măsuri restrictive împotriva
              Iranului (JO L 103, 20.4.2007, p. 1).

RO                                                         3                                                           RO
 ---pagebreak---            „(1) Autorităţile competente indicate în site-urile enumerate în anexa II pot autoriza
           deblocarea sau utilizarea anumitor fonduri sau resurse economice îngheţate, în
           condiţiile pe care le consideră corespunzătoare, după ce a stabilit că fondurile sau
           resursele economice respective sunt:”

     (c)   La articolul 8, alineatele (1) şi (2) se înlocuiesc cu următorul text:

           „(1) Fără a aduce atingere normelor aplicabile în materie de comunicare a
           informaţiilor, confidenţialitate şi păstrare a secretului profesional, persoanele fizice şi
           juridice, entităţile şi organismele:

           (a) furnizează de îndată autorităţilor competente din statul membru în care îşi au
           reşedinţa sau sunt stabilite, indicate în site-urile enumerate în anexa II, orice
           informaţii care ar putea facilita respectarea prezentului regulament, precum conturi şi
           sume îngheţate în temeiul articolului 6, şi transmit aceste informaţii Comisiei, în mod
           direct sau prin intermediul autorităţilor respective;

           (b) cooperează cu autorităţile competente indicate în site-urile enumerate în anexa
           II în ceea ce priveşte verificarea informaţiilor respective.

           (2) Orice informaţii suplimentare primite direct de Comisie sunt puse la dispoziţia
           autorităţilor competente din statul membru în cauză.”

     (d)   Articolul 9 alineatul (5) se înlocuieşte cu următorul text:

           „(5) Interdicţia prevăzută la alineatul (1) litera (b) nu constituie un obstacol în calea
           majorării unei participaţii într-o întreprindere de stat birmană, înscrisă pe lista din
           anexa IV, în cazul în care această majorare este obligatorie în temeiul unui acord
           încheiat cu respectiva întreprindere de stat birmană înainte de 25 octombrie 2004.
           Autoritatea competentă în cauză, indicată într-un site enumerat în anexa II, şi
           Comisia sunt informate înainte ca orice tranzacţie de acest tip să aibă loc. Comisia
           informează celelalte state membre.”

     (e)   Se inserează un nou articol 13a după cum urmează:

                                            „Articolul 13a

           (1) Statele membre desemnează autorităţile competente menţionate de prezentul
           regulament şi le identifică pe sau prin site-urile enumerate în anexa II.

           (2) După intrarea în vigoare a prezentului regulament, Comisiei îi sunt notificate,
           fără întârziere, de către statele membre autorităţile competente, precum şi orice
           modificări ulterioare ale acestora.”

     (f)   Anexa II se înlocuieşte cu textul inclus în anexa la prezentul regulament.

RO                                                 4                                                     RO
 ---pagebreak---                                                 Articolul 2

     Prezentul regulament intră în vigoare în a douăzecea zi de la publicarea în Jurnalul Oficial al
     Uniunii Europene.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles,

                                                   Pentru Consiliu
                                                   Preşedintele

RO                                                   5                                                     RO
 ---pagebreak---                                                 ANEXĂ

                                                „Anexa II

       Site-urile care conţin informaţii referitoare la autorităţile competente menţionate la
       articolele 4, 7, 8, 9, 12 şi 13a, precum şi adresa pentru notificarea Comisiei Europene
     (se completează de către statele membre)
     BELGIA

     BULGARIA

     REPUBLICA CEHĂ

     DANEMARCA

     GERMANIA

     ESTONIA

     GRECIA

     SPANIA

     FRANŢA

     IRLANDA

     ITALIA

     CIPRU

     LETONIA

     LITUANIA

     LUXEMBURG

     UNGARIA

     MALTA

     ŢĂRILE DE JOS

     AUSTRIA

     POLONIA

     PORTUGALIA

     ROMÂNIA

     SLOVENIA

RO                                                 6                                             RO
 ---pagebreak---      SLOVACIA

     FINLANDA

     SUEDIA

     REGATUL UNIT

     Adresa pentru notificarea Comisiei Europene:

     Commission des Communautés européennes

     Direction générale des relations extérieures

     Direction A. Plateforme de crise – Coordination politique dans la PESC

     Unit A.2. Gestion des crises et prévention de conflits

     CHAR 12/108

     B-1049 Bruxelles

     Tel. (32-2) 299 1176/295 5585

     Fax (32-2) 299 0873”

RO                                                  7                         RO